**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2015.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2015. október 21.-én 18 óra 00 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Gyenge András

Tima Zoltán Ferenc

képviselők

**Távol van**: Szórád Zoltán képviselő

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Szórád Zoltán képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**41/2015.(X. 21.) önkormányzati határozat**

Nagyacsád Község Önkormányzatának képviselő-testülete 2015. október 21-i ülésének napirendjét az alábbiak szerint határozza meg:

1. Első Világháborús Centenáriumi Emlékbizottság és a XX. század Intézet által kiírt pályázattal kapcsolatos ügyek

Előadó: polgármester

1. Vegyes ügyek

Előadó: polgármester

**Napirendek tárgyalása:**

1. **Első Világháborús Centenáriumi Emlékbizottság és a XX. század Intézet által kiírt pályázattal kapcsolatos ügyek**

**Előadó: polgármester**

Szalóky Nándor polgármester elmondja, hogy az I. világháború emlékeit őrző emlékművek és környezetük rendbetételére írt ki pályázatot az Első Világháborús Centenáriumi Emlékbizottság. Eredetileg a pályázat beadási határideje október 15.-e volt, de a nagy érdeklődésre tekintettel meghosszabbították október 30.-ig. Ez az emlékmű többet érdemel, ezért lenne célszerű felújítani. A felújítás tartalmazza az emlékmű felújítását, a turul madár kijavítását, a kerítés lecserélését, valamint az új kerítésre kerülne fel emléktábla, a II. világháborús hősök névével. Az igényelhető maximális támogatás 2 millió forint. Plusz pont jár, ha az önkormányzat önrészt biztosít.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**42/2015.(X.21.) önkormányzati határozat**

Nagyacsád község Önkormányzat képviselő-testülete úgy döntött, hogy a K ö z é p-és Kelet-európai Történelem és Társadalom Kutatásáért Közalapítvány XX. Század Intézete által az első világháború történelmi emlékeit őrző emlékművek rendbetételére, renoválására, helyreállítása (Pályázat kódja: KKETTKK-CP-02) témában pályázatot kíván benyújtani 1.965.335.- Ft összegben, melynek forrás összetétele:

|  |  |  |
| --- | --- | --- |
| **Megnevezés** | **Ft** | **%** |
| **Beruházás költsége** | **1 965 335** | **100** |
| támogatás | 1 867 068 | 95 |
| önrész | 98 267 | 5 |

Felelős: polgármester

Határidő: azonnal

**2.)Vegyes ügyek**

**Előadó: polgármester**

Szalóky Nándor polgármester elmondja, hogy az iskolai körzethatár meghatározásáról az előterjesztést mindenki megkapta. A Veszprém Megyei Kormányhivatal minden évben megküldi a kötelező felvételt biztosító iskolák meghatározására vonatkozó tervezetet, melyet a Képviselő-testületnek véleményeznie kell.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**43/2015.(X.21.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Veszprém Megyei Kormányhivatal által közzétett kötelező felvételt biztosító általános iskoláinak, körzethatárainak meghatározásának tervezetét Nemesgörzsöny Község vonatkozásában jóváhagyja.

Nemesgörzsöny község jegyzőjének nyilvántartásában halmozottan hátrányos helyzetű általános iskolába járó gyermekek létszáma 0 fő.

Határidő: 2015. november 30.

Felelős: polgármester, aljegyző

Szalóky Nándor polgármester elmondja, hogy a Fix Pont Feladatellátó Társulás Társulási Megállapodás módosítása válik szükségessé a csatlakozó települések miatt, valamint székhely váltás is történik, Kemeneshőgyész lesz a székhely, mivel az a munkavégzés helye. Az elnök személyében nem lesz változás.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**44/2015.(X.21.) önkormányzati határozat**

Nagyacsád község Önkormányzat Képviselő-testülete jelen határozatával úgy döntött, hogy a FIX-PONT Önkormányzati Feladatellátó Társulás Társulási Megállapodásának módosítását, illetve új egységes szerkezetű Társulási Megállapodását az előterjesztésnek megfelelően elfogadja.

Felelős: polgármester

Határidő: azonnal

Szalóky Nándor polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítom, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2015. október 21. -i nyilvános ülést 18 óra 25 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**